BM 26-6-2020

Tilstede: Allan, Jørn, Dorthe J., Søren, Arne, Jens, Claus, Dorthe Z., Heidi. Regina deltager desuden i punkt 1 via telefon. Anders deltager i punkt 3.

Referent: Dorthe Z

Afbud: -

1. Fodbold v. Regina. Orienterer om kasserer i Ejby IF som slået op i Fyens Stiftstidende. Trods EGB-samarbejder får sagen ingen betydning for os.   
   Kontingentbetaling i fodbold. I EGB-samarbejdet er besluttet, at man indkræver halvt kontingent for forårskontingentet. Vi følger dette i BIF. Regina har liste over de, der har nået at betale fuldt kontingent.   
   EGB samarbejdet kommer til at give underskud – tre hold er lukket ned inden alle kontingenter blev krævet ind. Regina har ikke overblik over hvor stort underskuddet bliver. De tre fodboldafdelinger kommer til at dække underskuddet ind. Situationen har ført til ændret indbetalings-strategi: indbetaling skal ske indenfor de første tre uger af sæsonen hhv. forår og efterår.  
   Fodbold har valgt ikke at søge om hjælpepakke i f.m. covid-19. Ingen store tab stillet op i mod det store arbejde der ville være forbundet med at ansøge.
2. Økonomi, gennemgang af regnskab 2019 v. Jørn.   
   Regnskabet 2019 indeholder regninger for 2017-2018 pga. efterjusteringer fra kommunen. Kan derfor vanskeligt lægge grund til kommende budgetter. Budgetter besværliggøres yderligere af at medlemstilskud, lokaletilskud og tilskud til trænerkurser kommer i én pulje – vanskeligt at sætte op i regnskabet.   
   Der er ikke længere en kontantbeholdning i foreningen.   
   Der er hensat en del af overskuddet til næste år: bl.a. OK-pengene og sponsorpenge (bandereklamer).  
     
   Budgetter drøftes på kommende BM. Desuden skal drøftes hvordan vi trækker betaling for badminton.   
     
   Overgang til Conventus planlægges inden august. Der skal komme input fra afdelingerne i f.t. hvilke konti der skal føres med over i det nye system.
3. Bordtennis v. Anders  
   Har brugt kulturrummet siden januar; blandet alder, ca. 6-10 pers. pr. gang. Positiv tilbagemelding ang. kontingent. Kan godt bruge et ekstra bord; indkøb ca. 5.000-10.000 kr., evt. ansøge erhvervsforeningen om bordf? Evt. seniorbordtennis i dagtimerne – gode erfaringer fra omegnens foreninger, men vi skal have en tovholder for dagaktiviteten. Kim vil angiveligt gerne være med til at løbe dagaktiviteter i gang - Anders snakker med Kim i f.t. at drive med senioraktiviteten. Anders skal lige nu bidrage med budgetforslag; antal haltimer og materialeforbrug, kontingenter m.v., sender til Jørn og Heidi.
4. Håndbold Lykkeliga status v. Claus og Jens: Middelfart er sprunget fra Lykkeliga. ”Brenderup Lykkekitz” – planlagt opstart efter august, kan evt. kombineres med programserie i TV2. Sponsor fra Middelfart er en mulighed. Eller hellere lokale sponsorer evt. gennem erhvervsforeningen?
5. Forhåbentlig planlægning af generalforsamling: 22.juni kl. 1930. DSZ sender til Melfar post og Best of Brenderup.
6. Evt:

Gladere og sundere Brenderup er løbet tør for energi – vi mangler svar på, om projektet er lagt i graven eller blot pauseret. Heidi spørger Lisbeth.   
  
Tak-for-hjælpen fest: Afholdes af de henstillede midler. Regina og DSZ kigger på evt. jakke/hoodie: logo + tekst ”Brenderup i Fællesskab” + blå farve. Arne har ansøgt EL-fonden om midler til tøj til frivillige.   
  
Oktoberfest er klar til at blive annonceret, billetter i DagliBrugsen og Nemtilmeld.dk. Hegnsmoduler til opsætning af de fire ophæng langs indfaldsvejene? Allan spørger i erhvervsforeningen om erhvervsforeningen kan have moduler til ex. oktoberfest, fyrværkeri salg m.v.